**NAVODILA ZA STARŠE**

Starši lahko pripeljete otroka v vrtec če:

a) v zadnjih 14 dneh **ni imel kateregakoli od naslednjih simptomov/znakov**: povišana telesna temperatura, kašelj, glavobol, slabo počutje, boleče žrelo, nahod, težko dihanje (občutek pomanjkanja zraka), driska oz. je bil v tem obdobju zdrav;

b) v zadnjih 14 dneh ni bil **v stiku z osebo**, pri kateri je bila potrjena okužba s SARS-CoV-2.

Če se bodo pri vašem otroku pojavili zgoraj navedeni znaki/simptomi ali bo potrjena okužba s SARS-CoV-2 pri osebi, ki z otrokom biva v istem gospodinjstvu (najpogosteje družinski član), mora otrok **ostati doma in omejiti stike z drugimi ljudmi**. Če je otrok bolan, za nadaljnja navodila pokličite otrokovega izbranega ali dežurnega zdravnika. V primeru potrjene okužbe v družini ali drugega tesnega stika z okuženo osebo boste nadaljnja navodila prejeli od epidemiološke službe.

Če vaš otrok zboli v vrtcu, vas bomo obvestili, tačas bo otrok z vzgojiteljico počakal v izolacijski sobi. Če bo pri otroku nato potrjena okužba s COVID-19, **starši o tem obvestite vrtec**. Vrtec o tem obvesti NIJZ, ki vodi epidemiološko preiskavo. Z epidemiološko preiskavo se išče izvor okužbe in identificira kontakte, ki so bili v stiku z obolelim otrokom v času kužnosti doma, v vrtcu itd. Pričetek kužnosti je dva dni pred pojavom bolezni. NIJZ svetuje kontaktom, da v času inkubacije COVID-19 spremljajo svoje zdravstveno stanje ter posreduje seznam kontaktov Ministrstvu za zdravje, ki izda odločbe o karanteni.

Otroka smete v vrtec pripeljati (in odpeljati) **starši ali oseba iz istega gospodinjstva.** Druge osebe, ki ste jih navedli na obrazcu ob začetku šolskega leta, naj v času izvajanja ukrepov ne prihajajo.

Zaradi prilagojenih urnikov dela prosimo**, da se dosledno držite ur prihoda in odhoda, ki ste jih sporočili ob prijavi 12.5.** ne glede na poslovalni čas vrtca.

Otroci v vrtec **ne prinašajo igrač in knjig od doma, niti nobenega odpadnega materiala.**

**PRIHOD OTROK V VRTEC 1. STAROST (1 - 3 leta)**

1. PRI PRVEM PRIHODU STARŠI PRINESETE PODPISANO PRILOGO 3 – IZJAVA STARŠEV, DA JE OTROK ZDRAV. Brez izjave otroka ne smemo sprejeti v vrtec.

**2. OTROKE PRVE STAROSTI SPREJEMAMO V GARDEROBI**. PRI TEM JE NAENKRAT V GARDEROBI LE EDEN STARŠ Z OTROKOM.

3. STARŠI VZDRŽUJTE POTREBNO RAZDALJO (1,5 – 2m) DO VZGOJITELJICE IN DRUGIH STARŠEV, TUDI PRED VRTCEM.

4. STARŠI, KI PRIHAJATE V GARDEROBO, SI MORATE RAZKUŽITI ROKE, MASKA JE PRIPOROČLJIVA.

5. OTROKA PREOBLEČETE IN PREOBUJETE V COPATKE TER GA PREDATE STROKOVNI DELAVKI.

6. STROKOVNA DELAVKA PREVZAME OTROKA IN SI GRE SKUPAJ Z OTROKOM UMIT ROKE.

7. V OBRATNEM VRSTNEM REDU POTEKAJO ODHODI OTROK DOMOV.

**PRIHOD OTROK V VRTEC 2. STAROST (3 - 6 let)**

1. PRI PRVEM PRIHODU STARŠI PRINESETE PODPISANO PRILOGO 3 – IZJAVA STARŠEV, DA JE OTROK ZDRAV. Brez izjave otroka ne smemo sprejeti v vrtec.

**2. OTROKE DRUGE STAROSTI SPREJEMAMO PRED VHODNIMI VRATI VRTCA** OZIROMA VSTOPAJO SAMI.

3. STARŠI VZDRŽUJTE POTREBNO RAZDALJO (1,5 – 2m) DO VZGOJITELJICE IN DRUGIH STARŠEV.

4. STROKOVNA DELAVKA POSPREMI OTROKA V GARDEROBO, OD KODER GA PREVZAME NJEGOVA VZGOJITELJICA.

5. OTROK SI PREOBUJE COPATKE TER SI POD NADZOROM SVOJE VZGOJITELJICE UMIJE ROKE S TEKOČO VODO IN MILOM.

6. V OBRATNEM VRSTNEM REDU POTEKAJO ODHODI OTROK DOMOV.

STARŠI OTROK, KI UPORABLJAJO VOZIČEK, LAHKO Z OTROKOM, OB HIGIENSKIH OMEJITVAH VSTOPATE V GARDEROBO NE GLEDE NA STAROST OTROKA.

Pripravila Natalija Benko, vodja ZHR

Priredila Maruša Prelogar, vodja enote

Trbovlje, 29. maj 2020